วันเสาร์ที่ผ่านมาในซอยศูนย์วิจัย
ระยะหลังมานี้จากการซุกซนบนโลกโซเชี่ยล เลยได้รับข่าวคราวการอัพเดทฝีมือของคนชงกาแฟร้าน khom coffee อยู่บ่อยๆ ฟีทเฟสบุ๊คก็ไม่วายมีรูปแก้วกาแฟลาเต้ฟองนมabstract อยู่ตลอด อย่ากระนั้นเลยไปลองดีกว่า!!! อ๋อร้านนี้เป็นร้านกาแฟของชาว A Day ด้วยนะ

ร้านเป็นกึ่งแนวพื้นที่ทำงาน+ร้านหนังสือ+ร้านกาแฟ 3อย่างนี้รวมกันในพื้นที่เล็กๆไม่ใหญ่มาก เมนูไม่เยอะพรืดเหมือนร้านกาแฟชั้นนำ เลยไม่ต้องมานั่งถามสิริให้ปวดหัว ว่าไอ้นั้นที่ชื่อยาวๆคืออะไร เวลาไปร้านดังๆจะถามก็อายไอ้คนด้านหลังที่เหมือนมันกูเกิ้ลข้อมูลชื่อเมล็ดกาแฟมาแล้วจากบ้าน ครั้นจะถามพนักงานมันก็ดันพูดภาษาอังกฤษมาเป็นชุด(คิดว่าเราเป็นทัวร์จีนหรือไง) ปัญหานี้จะหมดไปเมื่อมาที่นี่ เพราะคุณจะสนิทกับเค้าเลย แบบสั่งปุ๊ปคุยปั๊ปสนิทเลย!! ดังนั้นถามได้ฮ่าได้ (ที่หัวเราะนิกลบเกลื่อนอยู่นะ มาร้านกาแฟสั่งโกโก้...)
ระหว่างรอก็มีหนังสือให้เลือกซื้อหรือจะแอบอ่านฟรีก็ได้ถ้าเค้าไม่เห็น(นิสัยยยย!!) แต่วันนี้พี่ชิวจนเราก็เริ่มสงสัยว่าพี่ลืมของเรามั้ย เลยถามไป พี่บอกพี่ไม่ลืมแต่เมียไม่อยู่ช่วยดันขายดี (พี่พูดแบบนี้จริงๆ) เราฟังละก็สะใจ เอ๊ยไม่ใช่อุ่นใจต่างหากที่พี่ไม่ลืมกัน...
(พอกลับมาคุยกับพี่ชาย เพิ่งรู้ว่าคือพี่ขม ที่วาดภาพประกอบ พี่หมีหนวดกวดอังกฤษ ปกติดูแต่งานพี่เค้า )
สุดท้ายได้สมุดโน๊ตเล็กๆมาเป็นค่าทำขวัญที่ทำให้รอดีจัง(ของฟรี)

ร้านนนี้เป็นระบบจ่ายเงินเองด้วยนะ เงินจะอยู่ในขวดโหล (อย่าเนียนไปจิ๊กเค้าละ)

กาแฟรสชาติดีนะขมสมชื่อ(เพื่อนสั่งแอบดูดตอนมันเผลอ) ราคา 70 บาท แต่ถ้าใครกลัวขมไปก็มีน้ำเชื่อมให้ปรุงแต่งรสได้ตามความชม เค้าจะเน้นทำเรียบๆมาให้เราลิ้มรสกาแฟก่อน ส่วนโกโก้ก็ขมเข้มได้ใจ ราคา 70 บา ตอนแรกทำชิค บอกอย่าหวานนะค่ะปกติกินขมๆ 
เป็นไงขอเติมนมแทบไม่ทัน แต่พี่เค้าใจดีเติมให้ได้เรื่อยๆ จะเติมไปไม่ยั้ง
 
"โธ่ๆ ผู้ใหญ่ใจเด็ก"

ลองไปกันดูนะ  :) อ๋อในร้านยังมีขนมปังและไอติมด้วยนะ